गद्दाफी ने शावेज की मध्यस्थता की पेशकश स्वीकारी  
लीबिया के शासक मुअम्मार गद्दाफी ने वेनेजुएला के राष्ट्रपति ह्यूगो शावेज की मध्यस्थता की पेशकश स्वीकार कर ली है।
लीबिया के शासक मुअम्मार गद्दाफी ने वेनेजुएला के राष्ट्रपति ह्यूगो शावेज की मध्यस्थता की पेशकश स्वीकार कर ली है। लीबिया में सरकार के खिलाफ भड़के जन विद्रोह को शांत करने के लिए शावेज ने मध्यस्थता का प्रस्ताव रखा है।  समाचार चैनल 'अल जजीरा' के मुताबिक वेनेजुएला के विदेश मंत्री निकोलस मादुरो ने अरब लीग के प्रमुख अमर मूसा के साथ मध्यस्थता की इस योजना पर विचार विमर्श किया था। काहिरा में होने वाली अरब लीग की बैठक के दौरान इसका विवरण जारी किए जाने की सम्भावना है। मध्यस्थता की योजना में लैटिन अमेरिका, यूरोप और मध्यपूर्व देशों का एक प्रतिनिधिमंडल लीबियाई नेता गद्दाफी और उनके खिलाफ प्रदर्शन कर रहे विपक्षी दलों के बीच मध्यस्थता करेगा। मूसा ने कहा कि वेनेजुएला की शांति योजना पर विचार चल रहा है।